2)

παρεμβάλλεται το ακόλουθο άρθρο: «Άρθρο 1αβ 1. Κράτη μέλη που έχουν εξουσιοδοτήσει τον Russian Maritime Register of Shipping (Ρωσικός Νηογνώμονας) να αναλάβει, πλήρως ή εν μέρει, τη διενέργεια επιθεωρήσεων και εξετάσεων που αφορούν θεσμοθετημένα πιστοποιητικά και, κατά περίπτωση, να εκδίδει ή να ανανεώνει τα σχετικά πιστοποιητικά σύμφωνα με το άρθρο 3 παράγραφος 2 και το άρθρο 5 της οδηγίας 2009/15/ΕΚ του Ευρωπαϊκού Κοινοβουλίου και του Συμβουλίου (*), αφαιρούν τις εν λόγω εξουσιοδοτήσεις σύμφωνα με το άρθρο 8 της εν λόγω οδηγίας πριν από τις 5 Ιανουαρίου 2023. Κατά τη διάρκεια της περιόδου έως ότου ανακληθούν οι εν λόγω άδειες, τα κράτη μέλη δεν επιτρέπουν ούτε αναθέτουν στον Russian Maritime Register of Shipping (Ρωσικός Νηογνώμονας) να εκτελέσει οποιοδήποτε από τα καθήκοντα τα οποία, σύμφωνα με τους κανόνες της Ένωσης για την ασφάλεια στη θάλασσα, προορίζονται αποκλειστικά για οργανισμούς αναγνωρισμένους από την Ένωση, συμπεριλαμβανομένης της διενέργειας επιθεωρήσεων και εξετάσεων που αφορούν θεσμοθετημένα πιστοποιητικά, καθώς και της έκδοσης, θεώρησης ή ανανέωσης των σχετικών πιστοποιητικών. 2. Τυχόν θεσμοθετημένα πιστοποιητικά που έχουν εκδοθεί για λογαριασμό κράτους μέλους από τον Russian Maritime Register of Shipping (Ρωσικός Νηογνώμονας) πριν από τις 7 Οκτωβρίου 2022 ανακαλούνται και τερματίζονται από το οικείο κράτος μέλος, το οποίο ενεργεί ως κράτος σημαίας, πριν από τις 8 Απριλίου 2023. 3. Κατά παρέκκλιση από τη διαδικασία που προβλέπεται στο άρθρο 7 παράγραφος 3 του κανονισμού (ΕΚ) αριθ. 391/2009 του Ευρωπαϊκού Κοινοβουλίου και του Συμβουλίου (**) και στο άρθρο 21 παράγραφος 3 της οδηγίας (ΕΕ) 2016/1629 του Ευρωπαϊκού Κοινοβουλίου και του Συμβουλίου (***), ανακαλείται η αναγνώριση του Russian Maritime Register of Shipping (Ρωσικός Νηογνώμονας) από την Ένωση βάσει του κανονισμού (ΕΚ) αριθ. 391/2009 και της οδηγίας (ΕΕ) 2016/1629. 4. Κράτη μέλη που έχουν αναθέσει οποιαδήποτε καθήκοντα επιθεώρησης στον Russian Maritime Register of Shipping (Ρωσικός Νηογνώμονας), όπως ορίζονται στο άρθρο 20 παράγραφος 3 της οδηγίας (ΕΕ) 2016/1629, και ιδίως τη διενέργεια τεχνικών επιθεωρήσεων προκειμένου να ελεγχθεί κατά πόσον το σκάφος συμμορφώνεται με τις τεχνικές απαιτήσεις που αναφέρονται στην οδηγία (ΕΕ) 2016/1629, και ιδίως στα παραρτήματά της II και V, ανακαλούν τις εν λόγω εξουσιοδοτήσεις πριν από τις 6 Νοεμβρίου 2022. 5. Κράτη μέλη που έχουν αναθέσει οποιαδήποτε καθήκοντα που αφορούν την ασφάλεια στον Russian Maritime Register of Shipping (Ρωσικός Νηογνώμονας) σύμφωνα με το παράρτημα II σημείο 4.3 του κανονισμού (ΕΚ) αριθ. 725/2004 του Ευρωπαϊκού Κοινοβουλίου και του Συμβουλίου (****) ή το άρθρο 11 της οδηγίας 2005/65/ΕΚ του Ευρωπαϊκού Κοινοβουλίου και του Συμβουλίου (*****), ιδίως σε σχέση με την έκδοση ή την ανανέωση Διεθνών Πιστοποιητικών Ασφάλειας Πλοίου και με οποιεσδήποτε σχετικές επαληθεύσεις σύμφωνα με το παράρτημα II σημεία 19.1.2 και 19.2.2 του κανονισμού (ΕΚ) αριθ. 725/2004 ανακαλούν τις εν λόγω εξουσιοδοτήσεις πριν από τις 5 Ιανουαρίου 2023. 6. Τυχόν Διεθνή Πιστοποιητικά Ασφάλειας Πλοίου που έχουν εκδοθεί για λογαριασμό κράτους μέλους από τον Russian Maritime Register of Shipping (Ρωσικός Νηογνώμονας) πριν από τις 7 Οκτωβρίου 2022 ανακαλούνται και τερματίζονται από το οικείο κράτος μέλος, το οποίο ενεργεί ως συμβαλλόμενη κυβέρνηση , πριν από τις 8 Απριλίου 2023. (*) Οδηγία 2009/15/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με κοινούς κανόνες και πρότυπα για τους οργανισμούς επιθεώρησης και ελέγχου πλοίων και για τις συναφείς δραστηριότητες των ναυτικών αρχών (ΕΕ L 131 της 28.5.2009, σ. 47)." (**) Κανονισμός (ΕΚ) αριθ. 391/2009 του Ευρωπαϊκού Κοινοβουλίου και τουΣυμβουλίου, της 23ης Απριλίου 2009, σχετικά με κοινούς κανόνες και πρότυπα για τους οργανισμούς επιθεώρησης και ελέγχου πλοίων (ΕΕ L 131 της 28.5.2009, σ. 11)." (***) Οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας, την τροποποίηση της οδηγίας 2009/100/ΕΚ και την κατάργηση της οδηγίας 2006/87/ΕΚ (ΕΕ L 252 της 16.9.2016, σ. 118)." (****) Κανονισμός (ΕΚ) αριθ. 725/2004 του Ευρωπαϊκού Κοινοβουλίου και τουΣυμβουλίου της 31ης Μαρτίου 2004 για τη βελτίωση της ασφάλειας στα πλοία και στις λιμενικές εγκαταστάσεις (ΕΕ L 129 της 29.4.2004, σ. 6)." (*****) Οδηγία 2005/65/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την ενίσχυση της ασφαλείας των λιμένων (ΕΕ L 310 της 25.11.2005, σ. 28).»·"